Document ID: 31980R3485

ΚΑΝΟΝΙΣΜΟΣ (ΕΟΚ) αριθ. 3485/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως, λόγω της προσχωρήσεως της Ελλάδος, του κανονισμού (ΕΟΚ) αριθ. 2782/75 "περί παραγωγής και εμπορίας των αυγών προς εκκόλαψιν και των νεοσσών πουλερικών ορνιθώνος"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 146,
την πρόταση της Επιτροπής,
Εκτιμώντας:
ότι η προσχώρηση της Ελλάδος καθιστά απαραίτητη την τροποποίηση του κανονισμού (ΕΟΚ) αριθ. 2782/75 του Συμβουλίου της 29ης Οκτωβρίου 1975 περί της παραγωγής και εμπορίας των αυγών προς εκκόλαψιν και των νεοσσών πουλερικών ορνιθώνος(1),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2872/75 τροποποιείται ως εξής:
1. Το άρθρο 5 παράγραφος 3 αντικαθίσταται από το ακόλουθο κείμενο:
"3. Τα αυγά προς εκκόλαψιν μεταφέρονται εντός συσκευασιών αψόγου καθαριότητος που περιέχουν αποκλειστικώς αυγά προς εκκόλαψιν του αυτού είδους, της αυτής κατηγορίας και του αυτού τύπου πουλερικών και προέρχονται από μία και την αυτή εγκατάσταση και φέρουν τουλάχιστον την ένδειξη "αυγά προς εκκόλαψιν", "rugeaeg", "Bruteier", "eggs for hatching", "oeufs a couver", "uova da cova" ή "broedeieren"."
2. Το άρθρο 6 αντικαθίσταται από το ακόλουθο κείμενο:
"Άρθρο 6
Τα αυγά προς εκκόλαψιν προελεύσεως τρίτων χωρών είναι δυνατό να εισαχθούν μόνο εφ' όσον φέρουν με χαρακτήρες ύψους τουλάχιστον 3 χιλιοστομέτρων το όνομα της χώρας καταγωγής και τυπωμένη την ένδειξη "προς εκκόλαψιν", "rugeaeg", "Brutei", "hatching", "a couver", "cova", ή "broedei". Οι συσκευασίες τους πρέπει να περιέχουν αποκλειστικώς αυγά προς εκκόλαψιν του αυτού είδους, της αυτής κατηγορίας και του αυτού τύπου πουλερικών, της αυτής χώρας καταγωγής και του αυτού αποστολέως και να φέρουν τουλάχιστο τις ακόλουθες ενδείξεις-
α) τις ενδείξεις που αναγράφονται επί των αυγών-
β) το είδος πουλερικών από το οποίο προέρχονται τα αυγά-
γ) το όνομα ή την εταιρική επωνυμία και τη διεύθυνση του αποστολέως."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Δεκεμβρίου 1980.

Labels: 3
17
6